Gotthard von Hansen

Gotthard von Hansen (10. august 1821 Tallinn, Eestimaa kubermang, Venemaa keisririik – 28. oktoober 1900 Tallinn, Eestimaa kubermang, Venemaa keisririik) oli baltisaksa ajaloolane, Tallinna linnaarhivaar. Kasutas kirjanduslikku pseudonüümi G. Sprengfeld.

Gotthard von Hansen sündis 1821. aastal Tallinnas, Eestimaa kubermanguvalitsuse arhivaari ja rentmeistri Johann von Hanseni (1792–1858) ja Anna Dorothea (neiupõlvenimega Springfeld) peres. Isa aadeldati 1853. aastal ning kanti Peterburi kubermangu aadlimatriklisse.Alfred von Hansen, Stammtafeln nicht immatrikulierter baltischer Adelsgeschlechter. Band I. Estländische Literärische Gesellschaft. Sektion für Genealogie,  seite 60

Ta õppis Iverseni koolis Tallinnas ja Peterburi gümnaasiumis, 1841. aastast õppis ta seal filoloogiat ning aastatel 1842–1846 õppis ta ka Tartu Keiserlikus Ülikoolis vene keelt ja kirjandust.

Aastatel 1848–1854 oli ta Peterburi Metsanduse ja Mõõtmise Instituudi õppejõud (dotsent), aastatel 1854–1885 Tallinna kubermangugümnaasiumi ajaloo ja geograafia vanemõpetaja ja aastatel 1872–1882 Tallinna linnavolinik. 

Aastatel 1887 kuni jaanuarini 1900 töötas ta Tallinna linnaarhivaari ametikohal. 1896. aastal andis Tallinna Linnaarhiivi juhataja Gotthard Johann von Hansen välja Eesti esimese arhiivikataloogi Tallinna raearhiivi vanema osa kohta, mis hõlmab arhivaale kuni 1800. aastani. Museoloogid aga tunnevad nn Hanseni kataloogina ehk pigem 1875. aastal trükis ilmunud Provintsiaalmuuseumi muuseumikogu kataloogi.Ajaloomuuseum, Tallinna Linnaarhiivi blogi, 20. mai 2017

Talle kuulus abielu (1847) teel, apteeker Ernst August Bienerti tütre, Henriette Ernestine Bienertiga, Wittenhofi suvemõis.

Gotthard von Hansen oli Eestimaa Kirjanduse Ühingu auliige ja kodumaa sektsiooni president, 1896. aastast Venemaa Läänemereprovintside Ajaloo ja Arheoloogia Seltsi auliige, Kuramaa Kirjanduse ja Kunsti Seltsi kirjavahetajaliige.

Gotthard von Hansen suri 1821. aastal Tallinnas.

 Teosed 
 Die Kirchen und ehemaligen Klöster Revals. Reval, 1873
 Die Sammlungen inländischer Alterthümer und anderer auf die baltischen Provinzen bezüglichen Gegenstände des Estländischen Provinzial-Museums. Reval: Lindfors’ Erben, 1875Meine Vaterstadt Reval vor 50 Jahren. Dorpat 1877, Faksimile Tallinn 1992
 Geschichtsblätter des Revalschen Gouvernements-Gymnasiums, Reval 1881Johann Taubes und Eilart Krauses Machinationen und die darauf durch “König Magnus” erfolgte Belagerung Revals 1570–1571 nach den Urkunden des revalsches Ratsarchivs. Beiträge zur Kunde Ehst-, Liv- und Kurlands. Bd. III. Reval, 1887.
 Alte russische Urkunden, die im Revaler Stadtarchiv aufbewahrt werden. Reval, 1890Die Codices manuscripti und gedruckte Bücher in der Revaler Stadtbibliothek. Reval, 1893Aus baltischer Vergangenheit: Miscellaneen aus dem Revaler Stadtarchiv, Reval: Kluge, 1894.    Digitaliseeritud BSB: Regesten aus zwei Missivbüchern des XVI. Jahrhunderts im Revaler Stadt-Archiv. Bearbeitet von Gotthard von Hansen.    Digitaliseeritud BSB: . Reval, 1892. Archiv für die Geschichte Liv-, Est- und Curlands,  . Reval, 1895.Katalog der Revalischen Stadtarchivs'' (1896, 1924–1926)
G. Sprengfeld (Johann Gotthard von Hansen), "Kodulinn Reval minu lapsepõlve aastatel". Tõlkijad Kadi Eslon, Elle-Mari Talivee, Kirjastus Kunst, 2011 ISBN 9789949437924

 Viited 

 Kirjandus 
Carola L. Gottzmann, Petra Hörner: Lexikon der deutschsprachigen Literatur des Baltikums und St. Petersburgs. De Gruyter, Berlin 2007, ISBN 978-3-11-019338-1, S. 538 f.
Alfred von Hansen, Stammtafeln nicht immatrikulierter baltischer Adelsgeschlechter. Band I. Estländische Literärische Gesellschaft. Sektion für Genealogie, Reval, 1932. seite 60

 Välislingid 

Portree. Gotthard Johann von Hansen. Vanemõpetaja ajaloo alal ja linna-arhivaar., ajapaik.ee

Kategooria:Baltisaksa ajaloolased
Kategooria:Tallinna linnavolikogu liikmed
Kategooria:Püha Anna II klassi ordeni kavalerid
Kategooria:Püha Stanislavi ordeni kavalerid
Kategooria:Püha Vladimiri IV klassi ordeni kavalerid
Kategooria:Eestimaa Kirjanduse Ühingu liikmed
Kategooria:Sündinud 1821
Kategooria:Surnud 1900